钦定古今图书集成/明伦汇编/氏族典/第430卷 > 赵良嗣
## 钦定古今图书集成/明伦汇编/氏族典/第430卷 > 赵良嗣

按《宋史赵良嗣传》：“良嗣本燕人马植，世为辽国大族，
仕至光禄卿，行污而内乱，不齿于人。政和初，童贯出
使，载与归，易姓名曰李良嗣，荐诸朝，即献策结好女
直，与之相约攻辽。帝嘉纳之，赐姓赵氏，以为秘书丞。
图燕之议自此始。宣和二年，使金还，进徽猷阁待制，
官至光禄大夫。既而朝廷纳张觉，良嗣争之，不听。靖”
康元年，御史胡舜陟论其结成边患，窜柳州。诏广西
转运副使李昇之即所至枭其首。